PolyAgent/wiki_georgian_en_parallel_20231101 huggingface dataset:
ილია დათუნაშვილი

ილია დათუნაშვილი (დ. 1 სექტემბერი, 1937, ბათუმი, საქართველოს სსრ — გ. 11 თებერვალი, 2022) — ქართველი და საბჭოთა ფეხბურთელი, თავდამსხმელი. იცავდა ქუთაისის „ლოკომოტივისა“ და თბილისის „დინამოს“ ღირსებას. საბჭოთა კავშირის სპორტის ოსტატი (1962).
1964 წლის 18 ნოემბრის „ოქროს მატჩის“ მონაწილე და ორი გოლის ავტორი.
ბიოგრაფია
თამაში დაიწყო 1954 წელს ლანჩხუთის „კოლმეურნეში“. 1957–1958 წლებში თამაშობდა ქუთაისის „ტორპედოში“, დანარჩენი კარიერა გაატარა თბილისის „დინამოში“ (1959–1968). პირველ „ა“ ჯგუფში ჩატარებულ 199 მატჩში გაიტანა 46 გოლი.
1966 წლის 22 სექტემბერს მატჩში ერევნის „არარატის“ წინააღმდეგ გაიმეორა სსრ კავშირის ჩემპიონატის რეკორდი, რომელიც 1938 წელს დაამყარა ევგენი შელაგინმა — გაიტანა 5 გოლი მატჩში. მან ეს შეძლო 27 წუთში.
1997 წელს ილია დათუნაშვილი ღირსების ორდენით დააჯილდოვეს. 2014 წელს საქართველოს სპორტისა და ახალგაზრდობის საქმეთა სამინისტროს გადაწყვეტილებით, მას საქართველოს სპორტის რაინდის წოდება მიენიჭა.
გარდაიცვალა 2022 წლის 11 თებერვალს.
მიღწევები
საკლუბო
დინამო თბილისი
საბჭოთა კავშირის ჩემპიონატი
ჩემპიონი: 1964
ბრინჯაოს პრიზიორი: 1962, 1967
ინდივიდუალური
საბჭოთა კავშირის ჩემპიონატის საუკეთესო ბომბარდირი: 1966 (20 გოლი)
№2: 1964, 1966
ბიბლიოგრაფია
რესურსები ინტერნეტში
ციფრული ფოტომატიანე „ივერიელი“
ქართული სპორტი
75 წლის ოქროს ბიჭი „ტაბულა“
თბილისის „დინამოს“ ოფიციალური საიტი
FootballFacts.ru
სქოლიო
დაბადებული 1 სექტემბერი
დაბადებული 1937
გარდაცვლილი 11 თებერვალი
გარდაცვლილი 2022
ქართველი ფეხბურთელები
საბჭოთა ფეხბურთელები
ქუთაისის ტორპედოს ფეხბურთელები
თბილისის დინამოს ფეხბურთელები
საბჭოთა კავშირის საფეხბურთო ჩემპიონატის ფეხბურთელები
საბჭოთა კავშირის სპორტის ოსტატები
საქართველოს ღირსების ორდენის კავალრები
Babəki

Babəki (also, Babaki and Babeki) is a village and the least populous municipality in the Sharur District of Nakhchivan Autonomous Republic, Azerbaijan. It is located 8 km in the south-east from the district center, on the valley of the Araz River, on the plain. Its population is busy with grain-growing, horticulture, vegetable-growing, foddering and animal husbandry. There are secondary school, club and a medical center in the village. It has a population of 113.
Etymology
The village of Babəki was established in the middle of the 20th century by a group of young families which were moved out from the neighboring village of Çərçiboğan (Carchibogan) and settled in here. The toponym reflects in itself, the name of the national hero Babek. The name means "belonging to Babek, supporters of Babek".
References
Populated places in Sharur District
სომინოტი

სომინოტი (ოფიციალურად სომინოტის მუნიციპალიტეტი; ) ― მეხუთე კლასის მუნიციპალიტეტი სამხრეთ ზამბოანგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 19 061 ადამიანს შეადგენს. მოიცავს 18 ბარანგაის.
კლიმატი
რესურსები ინტერნეტში
Sominot Profile at PhilAtlas.com
Philippine Census Information
სქოლიო
სამხრეთ ზამბოანგის მუნიციპალიტეტები
ჩირახი

ჩირახი — სოფელი აზერბაიჯანში, შაბრანის რაიონში.
რესურსები ინტერნეტში
შაბრანის რაიონის სოფლები
გა'ჰულის მცველები

გა'ჰულის მცველები — მწერალ კეტრინ ლესკის ეპიკური ფენტეზის ჟანრის რომანების სერია. იგი გამოსცა გამომცემლობამ Scholastic Corporation. 2008 წელს გამოვიდა სერიის უკანასკნელი რომანი ნაცრის ომი. სულ გამოცემულია ამ სერიის 15 წიგნი. გარდა ამისა, არსებობს კიდევ რამდენიმე დამატებითი წიგნი.
სერიის პირველი სამი წიგნი ფილმის მცველთა ლეგენდა: გა'ჰულის ბუები სახით 2010 წელს გადაიღო რეჟისორმა ზეკ სნაიდერმა.
რესურსები ინტერნეტში
კეტრინ ლესკის ოფიციალური საიტი
ნაწარმოებების ოფიციალური საიტი
საიტი Noble Guardians of Ga’Hoole
ფენტეზი რომანები
ბელგია 1928 წლის ზაფხულის ოლიმპიურ თამაშებზე

ბელგია 1928 წლის ზაფხულის ოლიმპიურ თამაშებზე
ბელგიამ ზაფხულის ოლიმპიურ თამაშებზე მეექვსედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ 1 ვერცხლისა და 2 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1928 წლის ზაფხულის ოლიმპიურ თამაშებზე
ბელგია ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
აბრამ ალიხანოვი

აბრამ ალიხანოვი (სომხურად: Աբրահամ Ալիխանյան; რუსულად: Абрам Исаакович Алиханов, ნამდვილი გვარი ალიხანიან; დ. 4 მარტი, 1904 — გ. 8 დეკემბერი, 1970) — სომეხი საბჭოთა ექსპერიმენტული ფიზიკოსი, რომელიც სპეციალიზირებული იყო ნაწილაკების და ბირთვული ფიზიკის საკითხებში. ის იყო საბჭოთა კავშირის ერთ-ერთი წამყვანი ფიზიკოსი.
ალიხანოვი სწავლობდა რენტგენის სხივებს და კოსმოსურ გამოსხივებებს მანამ, სანამ საბჭოთა ატომური ბომბის პროექტს არ შეუერთდებოდა. 1945–1968 წლებში ის ხელმძღვანელობდა თეორიული და ექსპერიმენტული ფიზიკის ინსტიტუტს (ITEP) მოსკოვში, რომელსაც მისი სახელი მიენიჭა 2004 წელს. 1934 წელს მან და იგორ კურჩათოვმა შექმნეს „ბავშვის ციკლოტრონი“, პირველი „ციკლოტრონი“, რომელიც ფუნქციონირებდა ბერკლის, კალიფორნიის გარეთ.
მისი ძმა, არტემ ალიხანიანი საბჭოთა სომხეთში იყო და მრავალი წლის განმავლობაში ხელმძღვანელობდა ერევნის ფიზიკის ინსტიტუტს.
ადრეული წლები
ალიხანოვი დაიბადა როგორც აბრაამ ალიხანიანი. 1904 წელს ელისაბედპოლში (დღეს განჯა, აზერბაიჯანი) სომეხი მშობლების ოჯახში. მისი მამა, ისაჰაკ ალიხანიანი (დ. 1925), იყო სარკინიგზო ინჟინერი (მატარებლის მძღოლი) ამიერკავკასიის რკინიგზაში, ხოლო დედა იულია არტემევნა (ახ. სულხანოვა) დიასახლისი. მისი უმცროსი ძმა არტემ ალიხანიანი (1908–78) ასევე ცნობილი ფიზიკოსი იყო. მათ ორი და ჰყავდათ: არაქსია (დაბ. 1906) და რუზანა (დაბ. 1913).მისი ოჯახი ცხოვრობდა ალექსანდროპოლში (დღეს გიუმრი) 1912–13 წლებში, სადაც აბრამი სწავლობდა კომერციულ კოლეჯს. შემდეგ ოჯახი გადავიდა ტიფლისში (დღევანდელი თბილისი), სადაც 1918 წლამდე ცხოვრობდა. 1920 წლის თურქეთ-სომხეთის ომამდე. ომის გამო დაბრუნდნენ ტიფლისში და აბრამმა დაამთავრა ტიფლისის სავაჭრო კოლეჯი 1921 წელს. შემდეგ იგი ჩაირიცხა ტიფლისის პოლიტექნიკურ ინსტიტუტში, მაგრამ, უმეტესწილად, არ სწავლობდა რომ დახმარებოდა ოჯახს ფინანსურად. იგი მუშაობდა მოლარედ და ტელეფონის ოპერატორად.
კარიერის დასაწყისი ლენინგრადში
1923 წელს ალიხანოვი ლენინგრადში გადავიდა საცხოვრებლად და ჩაირიცხა პოლიტექნიკური ინსტიტუტის ქიმიის განყოფილებაში. 1924 წელს იგი აბრამ იოფეს მიერ დაარსებულ ფიზიკა-მექანიკის განყოფილებაში გადავიდა. იოფეს გარდა, იქ ასწავლიდნენ სხვა გამოჩენილ მეცნიერებს, მათ შორის ნიკოლაი სემიონოვი და იაკოვ ფრენკელი. 1925–27 წლებში მუშაობდა მეჩნიკოვის საავადმყოფოში, რენტგენოგრაფიად. უნივერსიტეტი 1929 წელს დაასრულა.
1935 წელს მიენიჭა ფიზიკა-მათემატიკის მეცნიერებათა დოქტორის ხარისხი. იგი ლექციებს კითხულობდა პეტერბურგის სახელმწიფო ტრანსპორტის უნივერსიტეტში 1939–41 წლებში და იქ ხელმძღვანელობდა ფიზიკის კათედრას.
კოსმოსური სხივები
ალიხანოვი აპირებდა შეესწავლა კოსმოსური სხივები, რომელიც იმ დროს ცნობილი ენერგიის ნაწილაკების ერთადერთი წყარო იყო. ის პამირის მთებში მუშაობდა, 1941 წლის ზაფხულში, თუმცა ნაცისტური ძალების მოახლოების გამო, ალიხანოვი გუნდთან ერთად ყაზანში გადავიდა 1941 წლის ოქტომბერში. 1942 წლის აპრილში იგი გადავიდა ერევანში, საბჭოთა სომხეთში, არაგაცის მთაზე კოსმიური სხივების შესწავლის მიზნით.
ალიხანოვმა და მისმა ჯგუფმა, მათ შორის მისმა ძმამ არტემ ალიხანიანმა, ასევე არასწორად დაასკვნეს კოსმოსური გამოსხივების ნაწილაკების არსებობა, რომელსაც მათ ვანიტრონებს უწოდებენ, რომლებიც სავარაუდოდ მასების ფართო სპექტრს ფლობდნენ. ძმები ალიხანოვ-ალიხანიანები ამ შედეგის გამო ძალიან გააკრიტიკეს.
სქოლიო
სომეხი მეცნიერები
ფიზიკა-მათემატიკის მეცნიერებათა დოქტორები
საბჭოთა გამომგონებლები
თერმოპილე

თერმოპილე (სიტყვასიტყვით „თბილი კარიბჭე“) — ადგილი საბერძნეთში, სადაც ანტიკურ პერიოდში ვიწრო გასასვლელი იყო. ცნობილია ძვ. წ. 480 წელს აქ მომხდარი სპარტელებისა და სპარსელების ბრძოლით.
გეოგრაფია
ძველი საბერძნეთის პერიოდში ამ ადგილას იყო, სიგანეში თორმეტმეტრიანი ვაკე ადგილი, კლდის ფერდობსა და ზღვას (მალიის ყურეს) შორის.
ისტორია
აქ ძვ. წ. 480 მოხდა სპარსელთა და სპარტელთა (სპარტელების მხრიდან მეომართა რიცხვი 300-ს შეადგენდა) შეტაკება, რომელიც სპარტელთა და მათი მეფის, ლეონიდასის თავგანწირული ბრძოლის მიუხედავად, ამ უკანასკნელთა დამარცხებით დასრულდა.
რესურსები ინტერნეტში
Maps of Attica and Thermopylae
Association of Greek Hoplites Historic Studies Club "KORYVANTES" The War at Thermopylae
საბერძნეთის გეოგრაფია
იურა (მრავალმნიშვნელოვანი)

იურა (მრავალმნიშვნელოვანი)
იურა შეიძლება აღნიშნავდეს:
იურა — დეპარტამენტი საფრანგეთში
იურა — კანტონი შვეიცარიაში
იურა — მთები ევროპაში
იურა — მდინარე ევროპაში
ალვენდი

ალვენდი — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 1,012 კაცი.
რესურსები ინტერნეტში
ზარდაბის რაიონის სოფლები
სილვა-ჟარდინი

სილვა-ჟარდინი — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 35 მეტრზე. მიეკუთვნება ბაიშადას-ლიტორანეასის მეზორეგიონს. შედის ეკონომიკურ-სტატისტიკურ მიკრორეგიონ ბასია-დი-დან-ჟუანის შემადგენლობაში.
2010 წლის მონაცემებით, მოსახლეობა 21 349 ადამიანს შეადგენდა, მოსახლეობის სიმჭიდროვე 22.77 კმ²-ზე. ფართობი 937 547 კმ²-ია.
იხილეთ აგრეთვე
რიო-დე-ჟანეიროს შტატი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიო-დე-ჟანეიროს შტატის მუნიციპალიტეტები
სრულიად რუსეთის საბჭოების XVI ყრილობა

სრულიად რუსეთის საბჭოების XVI ყრილობა
მუშათა, გლეხთა და წითელარმიელთა დეპუტატების საბჭოების სრულიად რუსეთის XVI ყრილობა — სრულიად რუსეთის საბჭოების რიგით მეთექვსმეტე ყრილობა, მიმდინარეობდა 1935 წლის 15-23 იანვარს მოსკოვში. ესწრებოდა 1748 დელეგატი (1293 გადამწყვეტი ხმით; მათ შორის საკავშირო კპ (ბ) წევრი 71,3%, კომკავშირელი 4,9%, უპარტიო 23,8%; სოციალური შემადგენლობა: მუშა 39,2%, გლეხი 22,9%, მოსამსახურე 37,9%; წარმოდგენილი იყო 48 ეროვნება).
ისტორია
დღის წესრიგი: რსფსრ მთავრობის ანგარიში (დ. სულიმოვი); კომუნალური მეურნეობის მდგომარეობისა და რსფსრ-ში მისი შემდგომი განვითარების შესახებ (ნ. კომაროვი); სახალხო ჯანმრთელობის დაცვა და შემდგომი ამოცანები (გ. კამინსკი); თათრეთის ასსრ-ის ცაკის მოხსენება საბჭოთა სამეურნეო და კულტურული მშენებლობის შესახებ (გ. ბაიჩურინი); რსფსრ კონსტიტუციაში ცვლილებათა შესახებ (ა. კისელიოვი); სრულიად რუსეთის ცაკისა და სსრკ ცაკის ეროვნებათა საბჭოს წევრთა არჩევნები.
ყრილობამ მოიწონა რსფსრ სახკომსაბჭოს მუშაობა, აღნიშნა I ხუთწლიანი გეგმის (1929-1932) ვადამდე და II ხუთწლიანი გეგმის (1933-1937) 2 წლის გეგმის (1933-1934) წარმატებით შესრულება; დაავალა მთავრობას ყოველმხრივ შეეწყო ხელი ადგილობრივი მრეწველობის და სამრეწველო კოოპერაციის სწრაფი განვითარებისათვის. დააყენა მტს-ების მიერ ყველა კოლმეურნეობის მომსახურებისა და რსფსრ მთელ ტერიტორიაზე კოლექტივიზაციის დამთავრების ამოცანა. მიიღო დადგენილება სამედიცინო კადრების მომზადებისა და სოფლად ჯანმრთელობის დაცვის მდგომარეობის გაუმჯობესების თაობაზე. თათრეთის ასსრ-ის ცაკის მოხსენებასთან დაკავშირებით ყრილობამ დაავალა რსფსრ-სა და თათრეთის ასსრ-ის მთავრობებს რესპუბლიკური სამეურნეო და კულტურული მშენებლობის შემდგომი აღმავლობის უზრუნველყოფა. დამტკიცდა სრულიად რუსეტის ცაკის დადგენილება ყარაყალპაკეთის, მორდოვიისა და უდმურტიის ავტონომიური ოლქების ავტონომიურ სოციალისტურ რესპუბლიკებად გარდაქმნის შესახებ.
ყრილობამ აირჩია სრულიად რუსეთის XVI მოწვევის ცაკი 401 წევრი და 5 წარმომადგენელი სსრკ ცაკის ეროვნებათა საბჭოში.
ლიტერატურა
16
Khakas Autonomous Oblast

Khakas Autonomous Oblast
The Khakas Autonomous Oblast (Khakas: Хакас автоном облазы), abbreviated as Khakas AO (Khakas: Хакас АО) or KhAO (Khakas: ХАО), was part of the 1934 created Krasnoyarsk Krai within the Russian SFSR, Soviet Union.
Until 1991, Khakas Autonomous Oblast was administratively subordinated to Krasnoyarsk Krai. In July 1991, it was elevated in status to that of an autonomous Soviet socialist republic, and in February 1992 it became the Republic of Khakassia.
References
Autonomous oblasts of the Soviet Union
1930 establishments in the Soviet Union
1991 disestablishments in the Soviet Union
History of Khakassia
Spicks and Specks (ალბომი)

Spicks and Specks (ალბომი)
Spicks and Specks — ჯგუფ ბი ჯიზის 1966 წელს გამოცემული მეორე სტუდიური ალბომი.. გამოიცა ლეიბლის Spin Records მიერ, ავსტრალიაში. დისკს ამ ქვეყანაში დიდი წარმატება ხვდა წილად და ტრიომ შემდგომში განაგრძო მუშაობა ინგლისში მუსიკალური კარიერის გამყარებაზე.
სიმღერების სია
სქოლიო
1966 წლის ალბომები
ბი ჯიზის ალბომები
მარეხ გოძიაშვილი

მარეხ გოძიაშვილი (დ. 30 დეკემბერი, 1926 — გ. 2017) — ქართველი მომღერალი, საქართველოს სახალხო არტისტი (1968).
ბიოგრაფია
მარეხ გოძიაშვილი დაიბადა ქალაქ თბილისში. დაამთავრა თბილისის სახელმწიფო უნივერსიტეტის ფილოლოგიის ფაკულტეტი 1948 წელს.
დები იშხნელების პოპულარულობის შედეგად, ორმოცდაათიან წლებში ბევრი აკუსტიკური დუეტი, ტრიო და კვარტეტი წარმოიქმნა. გამოჩნდნენ ახალი მუსიკოსები, მათ შორის რა თქმა უნდა იყო მარეხ გოძიაშვილი, რომელიც სწორედ ამ სასიმღერო ფორმატს გაჰყვა და ის თანამედროვე ქართული მუსიკის ერთ-ერთ მთავარ განშტოებად აქცია.
1953 წლიდან იყო საქართველოს ფილარმონიის სოლისტი. სწორედ ამავე წელს დაარსდა ვოკალურ–საკრავიერი ტრიო, რომელსაც დიდხანს ხელმძღვანელობდა. ის ქართველ კომპოზიტორთა მრავალი სიმღერის პირველი შემსრულებელი გახლდათ. მარეხ გოძიაშვილს დიდი წვლილი მიუძღვის ქართული ქალაქური სიმღერის პროპაგანდაში. ის ხშირად მართავდა კონცერტებს სსრკ ქალაქებსა და საზღვარგარეთ, მათ შორის იყო არაერთი გასტროლი (დიდი ბრიტანეთი, ლუქსემბურგი, ეგვიპტე, ინდოეთი, კუბა, იტალია, საფრანგეთი, ესპანეთი, თურქეთი და სხვა).
მარეხ გოძიაშვილის მიერ შესრულებული სიმღერებიდან პოპულარობით სარგებლობდა – მილორავას „ყვავილებში დამეკარგე“, „შემირიგდი“, გოგი ცაბაძის „გამოღმით შენ ხარ“, მისი საკუთარი „წაღვერი და თბილისი“ და „მაგნოლია“ (იოსებ ნონეშვილის ლექსებზე). 1957 წელს მოსკოვის ახალგაზრდობისა და სტუდენტთა VI და 1959 წლის ვენის ახალგაზრდობისა და სტუდენტთა VII მსოფლიო ფესტივალის ლაურეატი.
გამორჩეულია მარეხ გოძიაშვილის და ტრიო „ლილეს“ შესრულებული სიმღერები.
აღსანიშნავია, რომ მარეხ გოძიაშვილს ჰქონდა სასიამოვნო ტემბრის ხმა. ის იყო ნამდვილი ეროვნული კოლორიტის, განსაკუთრებით კი ქალაქური ფოლკლორის გრძნობით დაჯილდოებული. მის მიერ შექმნილ ტრიოს განსაკუთრებული ღვაწლი მიუძღვის ქართული ქალაქური სიმღერის საუკეთესო ნიმუშების პროპაგანდაში. მასთან ერთად აღნიშნულ ტრიოში მღეროდნენ: კოტე მაკარიძე და ამირან ებრალიძე.
მარეხ გოძიაშვილის სიმღერებიდან აღსანიშნავია და დღემდე პოპულარულია „გაზაფხული“, „გამიგონია“.
ასევე გოძიაშვილის მიერ შესრულებული სიმღერებიდან გამორჩეულია და პოპულარულია დღესაც - „წაღვერი და თბილისი“, რომლის არაერთი ვერსია არსებობს ქართული ესტრადის მომღერლების მიერ შესრულებული, მაგალითად ნინო ჩხეიძის ვარიანტი.
1968 წელს მიენიჭა საქართველოს სსრ სახალხო არტისტის წოდება.
1977 წელს ქართული მუსიკალური ხელოვნების განვითარებაში შეტანილი წვლილისთავის, დაჯილდოვდა ღირსების ორდენით. მარეხ გოძიაშვილი ასევე 2010 წელს მიენიჭა თბილისის საპატიო მოქალაქის წოდება. მასთან ერთად ეს წოდება, ამ წელს არაერთმა ცნობილმა ქართველმა მუსიკოსმა მიიღო, მათ შორის აღსანიშნავია თეიმურაზ წიკლაური.
მარეხ გოძიაშვილი გარდაიცვალა 2017 წელს, 90 წლის ასაკში.
ლიტერატურა
ენციკლოპედია თბილისი., გვ.,396-397
რესურსები ინტერნეტში
მარეხ გოძიაშვილის ბიოგრაფია
მარეხ გოძიაშვილი
დაბადებული 1926
გარდაცვლილი 2017
ქართველი მომღერლები
საქართველოს სსრ-ის სახალხო არტისტები
თბილისის საპატიო მოქალაქეები (2010)
მარეხ
აგარიკომიცეტები

აგარიკომიცეტები — სოკოების სამეფოს კლასი სადაც გაერთიანებულია ფირფიტოვანნი, ფორებიანი და ძარღვიანი სოკოების რიგები და ოჯახები. კლასში დღესდღეობით გაერთიანებულია 17 რიგი, 100 ოჯახი, 1147 გვარი და 21000 სახეობა. ზოგიერთი წარმომადგენელი საპროფიტული, პარაზიტული და მიკორიზულია.
რესურსები ინტერნეტში
აგარიკომიცეტები
აგარიკომიცეტები
ტოლუკა

ტოლუკა — ქალაქი ცენტრალურ მექსიკაში. მეხიკოს შტატის ადმინისტრაციული ცენტრი. მოსახლეობა 747 512 ადამიანი (2005).
იხილეთ აგრეთვე
მექსიკის ქალაქების სია
მექსიკის ქალაქები
პაინეს რაიონი

პაინეს რაიონი — რაიონი გერმანიაში. რაიონის ცენტრი — ქალაქი პაინე. რაიონი შედის ქვემო საქსონიის ფედერალურ მხარეში. იკავებს 534,73 კვ. კმ. ფართობს. მოსახლეობა შეადგენს 131 686 ადამიანს. მოსახლეობის სიმჭიდროვე — 246 ადამიანი/კვ.კმ-ზე. რაიონის ოფიციალური კოდი — 03 1 57.
რესურსები ინტერნეტში
www.landkreis-peine.de ოფიციალური საიტი
ქვემო საქსონიის რაიონები
სუზა

სუზა (შუშა, შუშანი) — ანტიკური ქალაქი ირანში, რომელიც მდებარეობს ზაგროსის მთიანეთის ძირში, მდინარე ტიგროსიდან აღმოსავლეთით 250 კილომეტრში, მდინარე კერხესა და დეზს შორის. ამ უძველესი ქალაქის ადგილას დღეს მდებარეობს ქალაქი შუშა, რომელიც არის შუშის ოლქის დედაქალაქი, ირანში, ხუზისტანის ოსტანში (პროვინციაში). 2005 წლის მონაცემებით მისი მოსახლეობა შეადგენს 64 960 ადამიანს.
2015 წლის 4 ივლისს ქალაქი შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
Susa
Livius.org pictures of Susa
Aerial views of Susa
Susa City Home Page
Digital Images of Cuneiform Tablets from Susa - CDLI
სქოლიო
უძველესი ქალაქები
ირანის ქალაქები
არნასაი (აყმოლის ოლქი)

არნასაი (აყმოლის ოლქი)
არნასაი (2007 წლამდე ვიაჩესლავკა) — აული ყაზახეთში, აყმოლის ოლქის არშალის რაიონში, მდინარე იშიმის მარცხენა ნაპირზე. შედის არნასაის სააულო ოკრუგში. მდებარეობს რაიონის ცენტრ არშალიდან დაახლ. 21 კმ-ით ჩრდილო-დასავლეთით. ატოკ კოდი — 113442100.
მოსახლეობა
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1084 კაცს, რომლის 50% ეთნიკურად რუსი იყო, ხოლო 22% — გერმანელი.
1999 წელს აულში ცხოვრობდა 1078 ადამიანი (528 მამაკაცი და 550 ქალი). 2009 წლის აღწერის მონაცემებით, მისი მოსახლეობა 1129 ადამიანს შეადგენს (574 მამაკაცი და 555 ქალი).
სქოლიო
არშალის რაიონის დასახლებული პუნქტები
Prileptsi

Prileptsi is a village in Kardzhali Municipality, Kardzhali Province, southern Bulgaria.
References
Villages in Kardzhali Province
ავრორა (მითოლოგია)

ავრორა (მითოლოგია)
ავრორა (ლათ. Aurora) — რომაულ მითოლოგიაში განთიადის (ცისკრის) ქალღმერთი. ძველბერძნულ მითოლოგიაში შეესატყვისება ეოსი. ანტიკურ სახვით ხელოვნებაში ავრორა წარმოდგენილია ოკეანიდან ეტლით ამომავალ ფრთოსან ქალად.
ლიტერატურა
რესურსები ინტერნეტში
ბიბლიოვიკი — საქართველოს პარლამენტის ეროვნული ბიბლიოთეკის მონაცემთა ბაზა
ancientrome.ru — ავრორა
რომაული მითოლოგია
რომაული ქალღმერთები
ვალიე-დე-სანტა-ანა

ვალიე-დე-სანტა-ანა — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის სიერა-სუროესტეს კომარკის შემადგენლობაში. ფართობი — 4 კმ². მოსახლეობა — 1143 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
ვალიე-დე-სანტა-ანის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
ნანუკა ხუსკივაძე

ნანუკა ხუსკივაძე
ნანა (ნანუკა) ხუსკივაძე (დ. 25 დეკემბერი, 1965, თბილისი, საქართველოს სსრ, სსრკ) — ქართველი მსახიობი.
1986 წელს დაამთავრა რუსთაველის სახელობის თეატრალური ინსტიტუტის სამსახიობო ფაკულტეტი და იმავე წლიდან რუსთაველის თეატრის მსახიობია. აღსანიშნავი როლებია: დარიკო, ვერიჩკა („სამანიშვილის დედინაცვალი“), ანა („ანა ფრანკის დღიური“), ისკრა („ამაღამ მგონი იქნება ქარი“), ოფელია („ჰამლეტი“), მარტირიო („ბერნარდა ალბას სახლი“), ელისაბედი („მარიამ სტიუარტი“), სმერალდინა („ქალი გველი“), ლალი („მერე რა რომ სველია სველი იასამანი“), პამპლა („კაცია ადამიანი“), მარია („როგორც გენებოთ ანუ შობის მეთორმეტე ღამე“), მალენა („ჯარისკაცი, სიყვარული, დაცვის ბიჭი და... პრეზიდენტი“).
ფილმოგრაფია
1993: „კალმასობა იოანესი“ რეჟ. ზურაბ მექვაბიშვილი
1994: „მხოლოდ ერთხელ“ (ქეთი) რეჟ. მანანა ანასაშვილი
2003: „ვარიაცია „ოტელოს“ თემაზე“ რეჟ. მერაბ კოკოჩაშვილი
2005: „უსუი“ რეჟ. მერაბ კოკოჩაშვილი
ნათამაშები როლები
რუსთაველის თეატრი
ფრენსის გუდრიჩი და ალბერტ ჰაკეტი „ანა ფრანკის დღიური“ (ანა) რეჟ. გიზო ჟორდანია
დავით კლდიაშვილი „სამანიშვილის დედინაცვალი“(დარიკო) რეჟ. გიზო ჟორდანია
ბორის ვასილიევი „ამაღამ მგონი იქნება ქარი“ (ისკრა) რეჟ. გიზო ჟორდანია
გეორგ ბიუხნერი „ლეონსი და ლენა“ (ლენა) რეჟ. ნანა კვასხვაძე
უილიამ შექსპირი „ჰამლეტი“( ) რეჟ. გიზო ჟორდანია
ბერტოლტ ბრეხტი „სეჩუანელი კეთილი ადამიანი“(ცოლი) რეჟ. რობერტ სტურუა
ფედერიკო გარსია ლორკა „ბერნარდა ალბას სახლი“(მარტირიო) რეჟ. გოჩა კაპანაძე
გეორგ ბიუხნერი „ვოიცეკი“(შპრეხმაისტერი) რეჟ. ლევან წულაძე
ლეონარდ გერში „ეს თავისუფალი პეპლები“(ეკა) რეჟ. დავით მღებრიშვილი
ანტონ ჩეხოვი „თოლია“ (მაშა) რეჟ. გიორგი (გოგი) ქავთარაძე
ჩარლზ დიკენსის მოთხრობის მიხედვით „საშობაო სიზმარი“ (მეგი)რეჟისორები რობერტ სტურუა, ლევან წულაძე, ოთარ ეგაძე
ფრიდრიხ შილერი „მარიამ სტიუარტი“(დედოფალი ელისაბედი) რეჟ. გოჩა კაპანაძე
ლაშა თაბუკაშვილი „მერე რა, რომ სველია სველი იასამანი“(ლალი) რეჟისორები რობერტ სტურუა, დავით ხინიკაძე
კარლო გოცი „ქალი-გველი“(სმერალდინა) რეჟისორები რობერტ სტურუა, დავით საყვარელიძე
ანდრო ენუქიძე „ქალები ნისლში“ (ალტი) რეჟ. ანდრო ენუქიძე
თამაზ ჭილაძე „ნახვის დღე“(ვოგი) რეჟისორები რობერტ სტურუა, გიორგი (გოგა) თავაძე
ილია ჭავჭავაძე „კაცია-ადამიანი?!“(პამპლა) რეჟისორები რობერტ სტურუა, ანდრო ენუქიძე
უილიამ შექსპირი „შობის მეთორმეტე ღამე ანუ როგორც გენებოთ“(მარია) რეჟ. რობერტ სტურუა
ლაშა ბუღაძე „ჯარისკაცი, სიყვარული, დაცვის ბიჭი და. . . პრეზიდენტი“(ანგელოზი, მალენა) რეჟ. რობერტ სტურუა
ირაკლი სამსონაძე „ყოფილების სარეცელი“(ნანა ) რეჟ. ნინო ლიპარტიანი
როლანდ შიმელპფენიგი „ქალი წარსულიდან“(რომი) რეჟ. მაკა ნაცვლიშვილი
„შეშლილი სამყარო“, იუკიო მისიმასა და პიტერ ვაისის მიხედვით (რენე, კორდე)რეჟ. ნინო ლიპარტიანი
ლაიონელ ბარტი „ოლივერ!“, ჩარლზ დიკენსის „ოლივერ ტვისტის“ მიხედვით (ქორნის ქვრივი) რეჟ. დავით საყვარელიძე
თამარ და აკაკი პაპავები ,უკანასკნელი დედოფალი“(ციციანოვი) რეჟ. გოჩა კაპანაძე
მონაწილეა სპექტაკლისა „ჯადოსნური ღამე“, „ასულნი“
სხვა თეატრების სცენაზე
„FM 90-იანი ადამიანის ხმა“ (მონოსპექტაკლი) რეჟ. ნანა ჯანელიძე
„მაკროპულოსის საიდუმლო“ რეჟ. ნინო ლიპარტიანი
„მინდა გამოსვლა წამიდან-ანტიგონე“ რეჟ. ნანა ჯანელიძე
„საჩუქარი დიდებს, როცა ისინი პატარები იყვნენ“ (მიუზიკლი) რეჟ. ნანა ჯანელიძე
რესურსები ინტერნეტში
დაბადებული 25 დეკემბერი
დაბადებული 1965
ქართველი მსახიობები
ბარალია

ბარალია — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ლოს-ანკარესის კომარკის შემადგენლობაში. ფართობი — 141 კმ². მოსახლეობა — 2482 კაცი (2020 წ.).
იხილეთ აგრეთვე
ლუგოს მუნიციპალიტეტები
რესურსები ინტერნეტში
ბარალიის მუნიციპალიტეტის ოფიციალური საიტი
სქოლიო
ლუგოს მუნიციპალიტეტები
ლუგოს ქალაქები
თეოფილე ახალი

თეოფილე ახალი (გ. 784) — მართლმადიდებელი ეკლესიის წმინდანი, ხსენების დღე არის ძველი სტილით 30 იანვარი, ახალი სტილით —12 თებერვალი.
თეოფილე ახალი კონსტანტინეპოლელი, ბერძენთა ლაშქრის მხედართმთავარი და სენატორი იყო. არაბებთან ერთ-ერთი ბრძოლის დროს მტრებმა იგი ტყვედ ჩაიგდეს. უსჯულოები ამაოდ ეცადნენ წმინდანის გადადრეკას ჭეშმარიტი სარწმუნოებიდან, რის შემდეგაც კუნძულ კვიპროსზე საპყრობილეში ჩააგდეს. ოთხი წლის შემდეგ ნეტარ მოწამეს თავი მოჰკვეთეს.
ლიტერატურა
„წმიდანთა ცხოვრება“, ტომი I, თბილისი, 2001 წ.
რესურსები ინტერნეტში
წმიდა მოწამე თეოფილე ახალი
VIII საუკუნის ქრისტიანი წმინდანები
გარდაცვლილი 784
პიექსიამიაკი

პიექსიამიაკი — მუნიციპალიტეტი პიექსიამიაკის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 17 040 ადამიანს შეადგენს. მუნიციპალიტეტის ფართობი 1 836.22 კმ²-ია. მოსახლეობის სიმჭიდროვე 10.86 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. მეზობელი მუნიციპალიტეტებია: ჰანკასალმი, იოროინენი, იუვა, კანგასნიემი, ლეპიავირტა, მიკელი, რაუტალამპი და სუონენიოკი.
რესურსები ინტერნეტში
Town of Pieksämäki – Official website
Visit Pieksämäki – Official tourism website
სქოლიო
პიექსიამიაკი
ფინეთის ქალაქები